
Hideg

A Hideg című kép a sorozatom első darabja, melyet önálló munkaként ragadtam ki. Három gyerekeket ábrázol, akik játék közben egy pillanatra megálltak a kép kedvéért. Mozdulatlanságuk ellenére erőteljes feszültséget szerettem volna érzékeltetni, melyet elsősorban az erős színkontraszttal és a képkivágással igyekeztem megoldani. Az, hogy a háttér már - már nyers színe szemben áll a figurák színes szürke, kevert árnyalataival, mind ezt a feszültséget szolgálja. A fény árnyék kontraszt a figurákon is erőteljes. A tekintetek szintén hangsúlyos szerepet kaptak, hiszen a mozdulatlanságot kompenzálni szerettem volna, hogy a merev beállítás ellenére a kép mégse legyen érzelemmentes. A „modellek” erős napsütésben hunyorognak, arckifejezésük az árnyékokkal szinte grimaszként működik. A cím mind a színekre, mind a kompozícióra egyaránt utal.



